আইসোপ্রিন

আইসোপ্রিন, অথবা 2-মিথাইল-1,3-বিউটাডাইন, একটি জৈব যৌগ। যার রাসায়নিক সংকেত CH2=C(CH3)−CH=CH2 । বিশুদ্ধ অবস্থায় এটি বর্ণহীন উদ্বায়ী তরল। আইসোপ্রিন একটি অসম্পৃক্ত হাইড্রোকার্বন যৌগ। এই জৈব যৌগটি অনেক গাছপালা এবং প্রাণী দ্বারা উৎপন্ন হয়। আইসোপ্রিনের একক অণু অনেকগুলি মিলে পলিমার অণু গঠন করে। এর পলিমারগুলি প্রাকৃতিক রবারের মূল উপাদানi ১৮৬০ সালে সি.জি. উইলিয়ামস( C. G. Williams ) এই জৈব যৌগটির নাম রাখেন আইসোপ্রিন। প্রাকৃতিক রবার-কে তাপ দিয়ে ভেঙ্গে (পাইরোলাইসিস) সেখান থেকে তিনি এই যৌগটি পেয়েছিলেন। তিনি সঠিকভাবে আইসোপ্রিনের স্থ‌ূল সংকেত C5H8 বলে নির্দিষ্ট করেছিলেন। বহু প্রজাতির গাছ আইসোপ্রিন উৎপন্ন এবং নির্গত করে। ওক, পপলার, ইউক্যালিপটাস প্রভৃতি গাছ এর প্রধান উৎপাদক। শুধু গাছপালা থেকে আইসোপ্রিন নিঃসরণের পরিমাণ বছরে প্রায় ৬০ কোটি মেট্রিক টন। এর অর্ধেক পরিমাণ গ্রীষ্মপ্রধান দেশের বড় গাছ থেকে এবং বাকি মূলত ঝোপঝাড় থেকে আসে। এটি প্রায় মিথেন নিঃসরণের সমান এবং বায়ুমণ্ডলের সমস্ত হাইড্রোকার্বন নিঃসরণের পরিমাণের প্রায় এক-তৃতীয়াংশ।পর্ণমোচীবৃক্ষের বনগুলিতে হাইড্রোকার্বন নিঃসরণের প্রায় আশি শতাংশই হলো আইসোপ্রিন। কিছু কিছু শৈবালও আইসোপ্রেন তৈরি করতে পারে। গাছের সবুজ রঙের রঙ্গক ক্লোরোফিলসমন্বাত ক্লোরোপ্লাস্টগুলিতে মিথাইল-এরিথ্রিটল 4-ফসফেটের মাধ্যমে (MEP pathway) আইসোপ্রিন তৈরি করা হয়। এই পথে প্রথমে ডাইমিথাইলঅ্যলাইলপাইরোফোসফেট (DMAPP) উৎপন্ন হয়। পরে আইসোপ্রিন সিন্থথেজ ( isoprene synthase ) নামক উৎসেচক সাহায্যে আইসোপ্রিন এবং ডাইফসফেট তৈরি হয়। উদ্ভিদের আইসোপ্রিন নিঃসরণের পরিমাণ নিয়ন্ত্রণ হয় সাবস্ট্রেটের উপলব্ধতা (ডিএমএএপপি) এবং উৎসেচক (আইসোপ্রিন সিন্থথেজ) ক্রিয়াকলাপ এর উপর। মানুষের শ্বাসকার্যে সবচেয়ে বেশি পরিমাপযোগ্য হাইড্রোকার্বন হ'ল আইসোপ্রিন। মানবদেহে আইসোপ্রিনের তৈরির হার একজন ৭০ কেজি ওজনের ব্যক্তির জন্য আনুমানিক প্রতিদিন প্রায় ১৭ মিলিগ্রাম। অনেক খাবারে কম মাত্রায় আইসোপ্রিনের উপস্থিতি লক্ষ্য করা যায়। মাটির মধ্যে থাকা অনেক প্রজাতি এবং সামুদ্রিক ব্যাকটিরিয়া (যেমন অ্যাক্টিনোব্যাকটিরিয়া) আইসোপ্রিনকে নিজেদের জৈবিক প্রয়োজনে ব্যবহার করে এর মাত্রা হ্রাস করতে সক্ষম। পেট্রোলিয়াম ন্যাপথা বা তেলের তাপবিয়োজন করে ইথিলিন উৎপাদনের সময় উপজাত হিসাবে আইসোপ্রিন সবচেয়ে সহজে পাওয়া যায়। প্রতি বছর প্রায় ৮০০,০০০ মেট্রিক টন আইসোপ্রিন উৎপাদন করা হয়। প্রাকৃতিক রাবারের একটি কৃত্রিম সংস্করণ হল সিস ১,৪-পলিআইসোপ্রেন। আইসোপ্রিন উৎপাদনের শতকরা প্রায় ৯৫ ভাগ ১,৪-পলিআইসোপ্রিন উৎপাদন করতে ব্যবহৃত হয়। Sharkey, Thomas D. (১৯৯৬)। "Isoprene synthesis by plants and animals"। Endeavour। 20 (2): 74–78। ডিওআই:10.1016/0160-9327(96)10014-4। পিএমআইডি 8690002।  M. J. Loadman (২০১২-১২-০৬)। Analysis of Rubber and Rubber-like Polymers। Springer। পৃষ্ঠা 10। আইএসবিএন 9789401144353।  Williams, C. Grenville (১৮৬০)। "On isoprene and caoutchine"। Proceedings of the Royal Society of London। 10: 516–519। এসটুসিআইডি 104233421। ডিওআই:10.1098/rspl.1859.0101।  Guenther, A.; Karl, T.; Harley, P.; Wiedinmyer, C.; Palmer, P. I.; Geron, C. (২০০৬)। "Estimates of global terrestrial isoprene emissions using MEGAN (Model of Emissions of Gases and Aerosols from Nature)"। Atmospheric Chemistry and Physics। 6 (11): 3181–3210। ডিওআই:10.5194/acp-6-3181-2006 ।  Johnston, Antonia; Crombie, Andrew T.; El Khawand, Myriam; Sims, Leanne; Whited, Gregg M.; McGenity, Terry J.; Colin Murrell, J. (সেপ্টেম্বর ২০১৭)। "Identification and characterisation of isoprene-degrading bacteria in an estuarine environment: Estuarine isoprene-degrading bacteria"। Environmental Microbiology (ইংরেজি ভাষায়)। 19 (9): 3526–3537। ডিওআই:10.1111/1462-2920.13842। পিএমআইডি 28654185। পিএমসি 6849523 ।  Gelmont, David; Stein, Robert A.; Mead, James F. (১৯৮১)। "Isoprene — the main hydrocarbon in human breath"। Biochemical and Biophysical Research Communications। 99 (4): 1456–1460। ডিওআই:10.1016/0006-291X(81)90782-8। পিএমআইডি 7259787।  King, Julian; Koc, Helin; Unterkofler, Karl; Mochalski, Paweł; Kupferthaler, Alexander; Teschl, Gerald; Teschl, Susanne; Hinterhuber, Hartmann; Amann, Anton (২০১০)। "Physiological modeling of isoprene dynamics in exhaled breath"। Journal of Theoretical Biology। 267 (4): 626–637। arXiv:1010.2145 । এসটুসিআইডি 10267120। ডিওআই:10.1016/j.jtbi.2010.09.028। পিএমআইডি 20869370।  Greve, Heinz-Hermann (২০০০)। "Rubber, 2. Natural"। Ullmann's Encyclopedia of Industrial Chemistry। আইএসবিএন 978-3527306732। ডিওআই:10.1002/14356007.a23_225। উদ্ধৃতি টেমপ্লেট ইংরেজি প্যারামিটার ব্যবহার করেছে (link)